Nikolai Antoshkin, generalul care a supraviețuit dezastrului de la Cernobîl, a fost răpus de Covid.
Nikolai Antoshkin a murit la vârsta de 78 de ani. El era internat în spital, cu Covid-19. Antoshkin a condus operaţiunea de stingere a incendiului de la Cernobîl.
A supravieţuit dezastrului de la Cernobîl, dar a fost răpus de coronavirus. Este vorba depsre generalul Nikolai Antoshkin, parlamentar din partea partidului Rusia Unită. El a murit după o "boală grea", a anunțat preşedintele parlamentului rus, Vyacheslav Volodin. Generalul Antoshkin a ajutat la oprirea dezastrului de la Cernobîl. Era comandantul operaţiunii care a stins focul de la centrala nucleară. A fost expus radiaţiilor şi a supravieţuit atunci. A înfruntat riscuri enorme şi a devenit un erou venerat în întreaga Rusie. Îţi aduc aminte că un reactor de la centrala nucleară de la Cernobîl a explodat în aprilie 1986, aruncând radiaţii în atmosferă şi ameninţând că va emite mult mai mult în timpul incendiului.